Α.Μ.Σ. Χαλκηδόνα Προποντίς

Ο Αθλητικός Μορφωτικός Σύλλογος Χαλκηδόνας Προποντίς είναι ελληνικό αθλητικό σωματείο που δραστηριοποιείται στην περιοχή της Χαλκηδόνας, στη Θεσσαλονίκη. Επίσημο έτος ίδρυσής του είναι το 1995 και έμβλημά του ο δικέφαλος αετός. Το 2018 συγχωνεύτηκε με την ΑΠΜΣ Προποντίς και έμβλημα του είναι μια μπλα καλαθοσφαίρισης.Οι αθλητές του αγωνίζονται με χρώματα το σκούρο μπλε, το κόκκινο και συμπληρωματικά το λευκό. Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου Χαλκηδόνας, χωρητικότητας 200 θεατών. Διατηρεί τμήματα καλαθοσφαίρισης για άρρενες αθλητές όλων των ηλικιακών ομάδων και τμήματα υποδομής πετοσφαίρισης για νεαρές αθλήτριες.

 Τμήμα καλαθοσφαίρισης ανδρών 
 Ιστορική αναδρομή 
 Πρώτα βήματα στα Πρωταθλήματα Θεσσαλονίκης 
Ο «Γυμναστικός Αθλητικός Σύλλογος Χαλκηδόνας» ιδρύθηκε το 1995. Το 1998 πρόεδρός του αναλαμβάνει ο Ιωάννης Τσαλώνης, η οικογένεια του οποίου διοικεί την ομάδα μέχρι σήμερα. Η ομάδα πραγματοποίησε πορεία από τη Γ' Κατηγορία των Πρωταθλημάτων της Ε.ΚΑ.Σ. Θεσσαλονίκης μέχρι το επίπεδο των Εθνικών Πρωταθλημάτων στο σύντομο διάστημα μιας πενταετίας.«Αποστολή εξετελέσθη!» , άρθρο στον ιστότοπο CobraSports.gr, 12 Δεκεμβρίου 2011. Την αγωνιστική περίοδο 2005-06, έχοντας στη σύνθεσή της παίκτες με θητείες στην Α1 Εθνική και τις εθνικές ομάδες, όπως ο Δαμιανός Χρηστίδης, ο Αργύρης Πιάρας και ο Σωτήρης Γεωργιάδης, ο σύλλογος κατάφερε να εξασφαλίσει την άνοδό του από την Α' Κατηγορία στο επίπεδο της Γ' Εθνικής Κατηγορίας.

 Πρώτη περίοδος ακμής (2006 - 2011) 
Η ομάδα της Χαλκηδόνας αγωνίστηκε για πρώτη φορά στη Γ' Εθνική Κατηγορία κατά την αγωνιστική περίοδο 2006-07. Ο 1ος Όμιλος Βορρά, στον οποίο αγωνίστηκε, σχηματίστηκε με τη συμμετοχή 14 συλλόγων. Στο πλαίσιο αυτό ο σύλλογος συγκέντρωσε μέχρι το τέλος της χρονιάς 18 νίκες και 8 ήττες, καταλαμβάνοντας την 3η θέση της τελικής βαθμολογικής κατάταξης.«Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2006-2007», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Την επόμενη χρονιά, 2007-08, η Χαλκηδόνα μετακόμισε στο 2ο Όμιλο Βορρά, ωστόσο δεν άλλαξε το γεγονός ότι είχε να αντιμετωπίσει 13 ομάδες στη διεκδίκηση της κορυφής στο Πρωτάθλημα. Ο απολογισμός της χρονιάς ήταν 18 νίκες και 8 ήττες, που εξασφάλισαν στην ομάδα της 4η θέση στον τελικό βαθμολογικό πίνακα. Παρατηρήθηκε ισοβαθμία μεταξύ της Χαλκηδόνας και των Εκπαιδευτηρίων Μαντουλίδη, ωστόσο η πρώτη κατέλαβε υψηλότερη θέση βάσει των επόμενων κριτηρίων κατάταξης.«Βαθμολογία Γ' Εθνικής Κατηγορίας Ανδρών (2ος Όμιλος Βορρά) 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Στον ίδιο Όμιλο επέστρεψε ο σύλλογος της Χαλκηδόνας και για την περίοδο 2008-09. Ολοκλήρωσε τις αγωνιστικές του υποχρεώσεις για δεύτερη συνεχόμενη χρονιά στην 4η θέση της τελικής κατάταξης, χωρίς να παρατηρηθεί αυτή τη φορά ισοβαθμία. Η συγκομιδή της χρονιάς ήταν 19 νίκες σε 26 αγωνιστικές.«Βαθμολογία Γ' Εθνικής Κατηγορίας Ανδρών (2ος Όμιλος Βορρά) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Ο απολογισμός της επόμενης περιόδου, 2009-10, πάντα στα πλαίσια του 2ου Ομίλου Βορρά, ήταν ξανά 19 νίκες και 7 ήττες. Αυτή τη φορά εξασφάλισε την 3η  θέση στην τελική βαθμολογική κάταταξη, πίσω από το Στρατώνι και το Ασβεστοχώρι, χωρίς να παρατηρηθεί ισοβαθμία.«Βαθμολογία Γ' Εθνικής Κατηγορίας Ανδρών (2ος Όμιλος Βορρά) 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Μετά από τέσσερις χρονιές υψηλών επιδόσεων, η στιγμή της κατάκτησης ενός Πρωταθλήματος ήρθε για την ομάδα της Χαλκηδόνας την αγωνιστική περίοδο 2010-11. Πετυχαίνοντας 23 νίκες σε 26 αγωνιστικές, κατέκτησε την κορυφή του τελικού βαθμολογικού πίνακα του 2ου Ομίλου Βορρά και, παράλληλα, το δικαίωμα να αγωνιστεί σε υψηλότερο επίπεδο.«Βαθμολογία Γ' Εθνικής Κατηγορίας Ανδρών (2ος Όμιλος Βορρά) 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Πρωταθλητές Γ' Εθνικής Κατηγορίας Ανδρών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Τη θέση του πρώτου προπονητή είχε τη χρονιά αυτή (όπως και την προηγούμενη) ο Δημήτρης Γεροφώτης με συνεργάτη το Βασίλη Βαλασιάδη.«Συνεχίζει ο Γεροφώτης και πρώτη «μεγάλη» μεταγραφή», άρθρο στον ιστότοπο NorthBasket.gr, 17 Ιουνίου 2010.

Κατά τη διάρκεια του καλοκαιριού ο Γ.Α.Σ. Χαλκηδόνας ήρθε σε συμφωνία με τη γειτονική ομάδα του Γαλαξία Αδένδρου προκειμένου να συνενωθούν υπό την κοινή ονομασία «Γαλαξίας Χαλκηδόνας» με έδρα το Κλειστό Γυμναστήριο Αδένδρου.«Ενώθηκαν Γαλαξίας Αδένδρου και Χαλκηδόνα», άρθρο στον ιστότοπο Tsiotras.blogspot.gr, 22 Ιουνίου 2011.«Ολοκληρώθηκε το «deal»», άρθρο στον ιστότοπο OnSports.gr, 23 Ιουνίου 2011.«Και εγένετο Γαλαξίας Χαλκηδόνας!», άρθρο στον ιστότοπο SuperBasket.gr, 24 Ιουνίου 2011. Τελικά το σχέδιο αυτό ναυάγησε για οικονομικούς λόγους σύμφωνα με τη δημοσιογραφική έρευνα.«Ναυάγησε η συνεργασία Χαλκηδόνας-Αδένδρου», άρθρο στο ιστολόγιο Tsiotras.blogspot.com, 10 Ιουλίου 2011.

 Απόσυρση από τις Εθνικές Κατηγορίες (2011 - 2015) 
Οι αγωνιστικές υποχρεώσεις της ομάδας το επόμενο φθινόπωρο ξεκίνησαν με τη διοργάνωση του Κυπέλλου Ελλάδος, στην οποία συμμετείχε για πρώτη φορά. Στην 1η Αγωνιστική της Α' Φάσης πήρε την εντός έδρας νίκη επί του Πιερικού-Αρχελάου με σκορ 75-72.«Πήραν το ντέρμπι οι Ίκαροι, αποκλείστηκε ο Αμύντας», άρθρο στον ιστότοπο Contra.gr, 11 Σεπτεμβρίου 2011.««Μίλησαν» οι έδρες», άρθρο στον ιστότοπο OnSports.gr, 11 Σεπτεμβρίου 2011. Η συνέχεια δεν ήταν ανάλογη για το σύλλογο, που γνώρισε την εκτός έδρας ήττα από τα Εκπαιδευτήρια Δούκα με σκορ 79-59.«Κύπελλο: Αποτελέσματα», άρθρο στον ιστότοπο InfoBasket.gr, 14 Σεπτεμβρίου 2011.«Τα αποτελέσματα του Κυπέλλου», άρθρο στον ιστότοπο Sport24.gr, 14 Σεπτεμβρίου 2011.

Η ομάδα της Χαλκηδόνας ξεκίνησε με φιλοδοξίες την πορεία της στο Πρωτάθλημα της Β' Εθνικής για τη χρονιά 2011-12, το οποίο και διοργανώθηκε τη χρονιά αυτή με έναν και μοναδικό Όμιλο των 16 συλλόγων. Το κακό ξεκίνημα, ωστόσο, οδήγησε το Γεροφώτη στην παραίτηση από το πόστο του προπονητή στις αρχές Οκτωβρίου.«Τέλος ο Γεροφώτης για τον Γ.Α.Σ Χαλκηδόνας», άρθρο στον ιστότοπο Dimoshalkidonas.blogspot.gr, 10 Οκτωβρίου 2011. Τον αντικατέστησε ο Χρήστος Κωνσταντινίδης μέχρι τις αρχές Δεκεμβρίου, οπότε και η Χαλκηδόνα ανακοίνωσε την απόσυρσή της από το Πρωτάθλημα.«Ο Κωσταντινίδης αντικαταστατής του Γεροφώτη στον Γ.Α.Σ Χαλκηδόνας», άρθρο στον ιστότοπο Dimoshalkidonas.blogspot.gr, 13 Οκτωβρίου 2011. Εντάσεις ανάμεσα στη διοίκηση και τους παίκτες, κυρίως για οικονομικά ζητήματα, οδήγησαν στην αποχή εννέα εξ αυτών από τις προπονήσεις. Η διοίκηση του συλλόγου αποφάσισε να μην συνεχίσει με παίκτες από τα τμήματα υποδομής και να δηλώσει αποχώρηση από τη συνέχεια της διοργάνωσης. Συνέπεια ήταν ο υποβιβασμός στα Τοπικά Πρωταθλήματα από την επόμενη περίοδο.«Αποσύρθηκε η Χαλκηδόνα», άρθρο στον ιστότοπο BasketNet.gr, 8 Δεκεμβρίου 2011.«H πλευρά των παικτών της Χαλκηδόνας», άρθρο στον ιστότοπο Gazzetta.gr, 14 Δεκεμβρίου 2011.

Στο σημείο αυτό η ομάδα βρέθηκε στη δύσκολη θέση της αναδιοργάνωσης από το μηδέν, λαμβάνοντας μέρος στο Πρωτάθλημα της Α' Κατηγορίας της Ε.ΚΑ.Σ. Θεσσαλονίκης. Να την οδηγήσει ανέλαβε ο προπονητής Γιώργος Τουλούμης. Απέναντί του την περίοδο 2012-13 ο σύλλογος βρήκε 13 ομάδες, κόντρα στις οποίες έδειξε πολύ ανταγωνιστικό πρόσωπο. Η λήξη της χρονιάς έκρυβε μεγάλη ατυχία για τη Χαλκηδόνα, η οποία ισοβάθμισε στην κορυφή του βαθμολογικού πίνακα με το Ζέφυρο Ανατολικής Ακτής και την Ευκαρπία, με 22 νίκες και 4 ήττες συγκομιδή έκαστος. Βάσει των μεταξύ τους αποτελεσμάτων η Χαλκηδόνα κατετάγη στην 3η θέση, αφήνοντας την άνοδο στις άλλες δύο ομάδες.«Βαθμολογία Α' Κατηγορίας Ανδρών 2012-2013» , πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης.«Στην Γ' Εθνική Ζέφυρος και Ευκαρπία!» , άρθρο στον ιστότοπο SuperBasket.gr, 14 Μαΐου 2013. Την ίδια χρονιά ο σύλλογος έλαβε μέρος και στο Κύπελλο Ανδρών της Ένωσης, στα πλαίσια του οποίου εμφανίστηκε σε 4 αγώνες. Στην Α' Φάση νίκησε εντός έδρας τη Δόξα Ασσήρου με σκορ 77-35.«Κύπελλο: Τα σημερινά αποτελέσματα», άρθρο στον ιστότοπο NorthBasket.gr, 14 Σεπτεμβρίου 2012. Ακολούθως υποχρέωσε σε ήττα με σκορ 46-66 (εκτός έδρας) τον Όλυμπο Ελευθερίου Κορδελιού.«Κύπελλο ΕΚΑΣΘ: Τα αποτελέσματα των σημερινών αγώνων», άρθρο στον ιστότοπο NorthBasket.gr, 21 Σεπτεμβρίου 2012. Στη συνέχεια ήταν σειρά της Δόξας Δρυμού να υποκύψει με σκορ 51-70.«Το Πανόραμα του Κυπέλλου, όλοι οι αγώνες!», άρθρο στον ιστότοπο BasketPlus.gr, 8 Ιανουαρίου 2013. Η Χαλκηδόνα αποκλείστηκε εντός έδρας, τελικά, στους Προημιτελικούς από το Π.Κ. Νεάπολης με σκορ 50-54.«Πρόκριση για το ΠΚ Νεάπολης» , άρθρο στον ιστότοπο BasketPlus.gr, 21 Μαρτίου 2013.

Την αγωνιστική περίοδο 2013-14, και πάλι με τον Τουλούμη στη θέση του οδηγού,«Το "τρένο" της Χαλκηδόνας…», άρθρο στον ιστότοπο SuperBasket.gr, 13 Ιανουαρίου 2014. η Χαλκηδόνα βελτίωσε ακόμη περισσότερο την απόδοσή της, ολοκληρώνοντας τις αγωνιστικές της υποχρεώσεις έχοντας σημειώσει 24 νίκες σε 26 αγώνες. Αυτή τη φορά ήταν και η μοναδική ομάδα που κατέλαβε την κορυφή της βαθμολογικής κατάταξης, λαμβάνοντας το δικαίωμα να αγωνιστεί στη Γ' Εθνική Κατηγορία από το επόμενο φθινόπωρο.«Βαθμολογία Α' Κατηγορίας Ανδρών 2013-2014», πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης. Ωστόσο, ήδη από τα τέλη Μαΐου του 2014, η ομάδα ανακοίνωσε μέσω εκπροσώπου της πως θα παρέμενε οικειοθελώς στην τοπική Α' Κατηγορία.«Αποσύρθηκε από τη Γ΄εθνική η Χαλκηδόνα!», άρθρο στον ιστότοπο InfoBasket.gr, 22 Μαΐου 2014. Μακρά ήταν και η πορεία της Χαλκηδόνας στο θεσμό του Κυπέλλου Ανδρών Θεσσαλονίκης. Στον πρώτο αγώνα της νίκησε εκτός έδρας το εφηβικό τμήμα της Χ.Α.Ν.Θ. με σκορ 42-86.«Κύπελλο Ανδρών ΕΚΑΣΘ: Εφηβοι ΧΑΝΘ - ΓΑΣ Χαλκηδόνας 42-89», άρθρο στον ιστότοπο SportPaparazzi.blogspot.gr, 24 Σεπτεμβρίου 2014. Ακολούθως, πέτυχε μεγάλη εκτός έδρας νίκη με σκορ 58-90 απέναντι στην Αναγέννηση Φλόγας.«Πέρασε από την Πολίχνη η Χαλκηδόνα», άρθρο στον ιστότοπο NorthBasket.gr, 25 Σεπτεμβρίου 2013. Στη συνέχεια, ξεπέρασε εντός έδρας και το εμπόδιο του Β.Α.Ο. με σκορ 77-70.«Στους "8" δύσκολα η Χαλκηδόνα», άρθρο στον ιστότοπο BasketPlus.gr, 8 Ιανουαρίου 2014. Στους Προημιτελικούς έλαβε την εκτός έδρας νίκη απέναντι στο εφηβικό τμήμα του Π.Α.Ο.Κ. με σκορ 63-66.«Στα ημιτελικά του κυπέλλου ανδρών της ΕΚΑΣΘ η Χαλκηδόνα», άρθρο στον ιστότοπο Tsiotras.blogspot.gr, 26 Φεβρουαρίου 2014. Στους Ημιτελικούς διασταυρώθηκε με τη Δόξα Ελπίδας Ευόσμου την οποία επίσης κατάφερε να νικήσει με σκορ 60-55.«Στον τελικό του κυπέλλου Ανδρών της ΕΚΑΣΘ η Χαλκηδόνα», άρθρο στον ιστότοπο NorthBasket.gr, 23 Απριλίου 2014. Στο Μεγάλο Τελικό της διοργάνωσης απώλεσε το τρόπαιο και το νταμπλ χάνοντας με διαφορά ενός πόντου (47-48) από τον Κ.Α.Ο. Σταυρούπολης.«Κύπελλο Ανδρών: Το… σήκωσε ο ΚΑΟΣ», άρθρο στον ιστότοπο NorthBasket.gr, 3 Μαΐου 2014.«Κυπελλούχος ΕΚΑΣΘ ο ΚΑΟΣ, νίκησε στο "θρίλερ" τη Χαλκηδώνα!», άρθρο στον ιστότοπο BasketPlus.gr, 3 Μαΐου 2014.

Την επόμενη χρονιά, 2014-15, με νέο προπονητή το Νεκτάριο (Ρούλη) Καραγιαννίδη,«Στη Χαλκηδόνα ο Καραγιαννίδης», άρθρο στον ιστότοπο Tsiotras.blogspot.gr, 7 Ιουνίου 2014. ο σύλλογος της Χαλκηδόνας αναδείχθηκε για δεύτερη συνεχόμενη χρονιά Πρωταθλητής Θεσσαλονίκης, έχοντας συλλέξει 22 νίκες σε 26 αγώνες, μία περισσότερη από τον επόμενο Κ.Σ. Γέφυρας.«Βαθμολογία Α' Κατηγορίας Ανδρών 2014-2015», πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης. Αυτή τη φορά επέλεξε να αποδεχθεί την άνοδο στη Γ' Εθνική από το επόμενο φθινόπωρο. Σε ό,τι αφορά το θεσμό του Κυπέλλου της Ένωσης, η Χαλκηδόνα αναμετρήθηκε αρχικά με την ομάδα της Βεργίνας αποσπώντας την εντός έδρας νίκη με σκορ 88-70.«Στους «16» του κυπέλλου ανδρών της ΕΚΑΣΘ η Χαλκηδόνα», άρθρο στον ιστότοπο Tsiotras.blogspot.gr, 19 Απριλίου 2015. Στη συνέχεια απέκλεισε τον Κεραυνός Ωραιοκάστρου με εντός έδρας νίκη 100-84.«Πρόκριση στο κύπελλο ΕΚΑΣΘ με «κατοστάρα» από την Χαλκηδόνα», άρθρο στον ιστότοπο Tsiotras.blogspot.gr, 1 Μαΐου 2015. Στους Προημιτελικούς ξεπέρασε επιτυχώς το εμπόδιο του Δ.Α.Σ. Ωραιοκάστρου επικρατώντας στο μεταξύ τους αγώνα με σκορ 97-92.«Πανηγύρισαν τον τίτλο με νίκη στη Χαλκηδόνα!», άρθρο στον ιστότοπο BasketPlus.gr, 19 Μαΐου 2015. Ακολούθως κατάφερε να εξασφαλίσει τη συμμετοχή του στον Μεγάλο Τελικό της διοργάνωσης υποχρεώνοντας σε ήττα το Σ.Α.Π.Σ.Π.Θ. με σκορ 86-77.«Κύπελλο: Κεραυνός Αγ. Παύλου-Χαλκηδόνα το ζευγάρι του τελικού», άρθρο στον ιστότοπο NorthBasket.gr, 27 Μαΐου 2015. Κυπελλούχος, εν τέλει, της χρονιάς αναδείχθηκε ο Κεραυνός Άγιου Παύλου, καθώς λίγο πριν το τέλος του δευτέρου δεκαλέπτου του Τελικού η ομάδα της Χαλκηδόνας αποχώρησε από τον αγωνιστικό χώρο σε ένδειξη διαμαρτυρίας για τη διαιτησία με το φύλλο αγώνος να κλείνει με σκορ 24-17.«Διεκόπη ο Τελικός του Κυπέλλου Ανδρών - Κυπελλούχος ο Κεραυνός Αγ. Παύλου», άρθρο στον ιστότοπο NorthBasket.gr, 3 Ιουνίου 2015.«ΚΥΠΕΛΛΟ ΕΚΑΣΘ: Επεισοδιακός τελικός και διακοπή! Το πήρε ο Κεραυνός, αποχώρησε η Χαλκηδόνα!», άρθρο στον ιστότοπο BasketPlus.gr, 4 Ιουνίου 2015.

 Επιστροφή στη Γ' Εθνική (2011 - σήμερα) 
Την αγωνιστική περίοδο 2015-16 ο σύλλογος ξεκίνησε έναν νέο κύκλο στα πανελλαδικά Πρωταθλήματα, δηλώνοντας συμμετοχή στο 2ο Όμιλο Βορρά της Γ' Εθνικής Κατηγορίας. Τον Οκτώβριο του 2015 τον Καραγιαννίδη διαδέχθηκε στο πόστο του προπονητή ο μέχρι πρότινος βοηθός του, Ανδρέας Οκλαλιώτης.«Παρελθόν από τη Χαλκηδόνα ο Καραγιαννίδης-Συνεχίζει ο Οκλαλιώτης», άρθρο στον ιστότοπο Tsiotras.blogspot.gr, 20 Οκτωβρίου 2015. Στην τελική βαθμολογική κατάταξη η ομάδα κατέλαβε την 9η θέση σε σύνολο 14 συλλόγων. Ο απολογισμός της χρονιάς ήταν 13 νίκες και 13 ήττες, ενώ δεν παρατηρήθηκε ισοβαθμία.«Βαθμολογία και Πρόγραμμα Γ' Εθνικής Κατηγορίας Ανδρών (2ος Όμιλος Βορρά) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα 2ου ομίλου Βορρά (26η αγ.)», άρθρο στον ιστότοπο InfoBasket.gr, 24 Απριλίου 2016. Παραγωγικότερος σκόρερ της ομάδας για τη χρονιά αυτή αναδείχθηκε ο Κώστας Μαραπίδης με τη συλλογή 373 πόντων.«Top scorer της Γ΄ εθνικής ο Σπύρος Γεωργούτσος (τελική κατάταξη 2015-2016)», άρθρο στον ιστότοπο InfoBasket.gr, 27 Απριλίου 2016.

Το 2018 συγχωνεύτηκε με την ΑΠΜΣ Προποντίς μια από τις πλέον ιστορικές ομάδες της ΕΚΑΣΘ. Το νέο όνομα της ομάδας είναι Α.Μ.Σ. Χαλκηδόνα Προποντίς.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο2006-07 4Γ' Εθνική 3 - 18-8 - - ? - --  -  -2007-08 4Γ' Εθνική 4 - 18-8 - - ? - --  -  -2008-09 4Γ' Εθνική 4 - 19-7 - - ? - --  -  -2009-10 4Γ' Εθνική 3 - 19-7 - - ? - --  -  -2010-11 4Γ' Εθνική 1 - 23-3 - - ? - --  -  -2011-12 3Β' Εθνική 16 - αποσύρ. - - ? 2η - Α' Φάσης 2-  -  -2015-16 4Γ' Εθνική 9 - 13-13 - - Κώστας Μαραπίδης - --  -  -2016-17 4Γ' Εθνική 3 - 21-5 - - ? - --  -  -

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Σωτήρης Γεωργιάδης  Δημήτρης Ευαγγελίδης  Χάρης Μπατάκας  Αργύρης Πιάρας  Δημήτρης Τουλούμης  Δαμιανός Χρηστίδης

+ΠροπονητέςΕθνΟνοματεπώνυμοΘητεία  Δημήτρης Γεροφώτης  2009 - Οκτ 2011  Χρήστος Κωνσταντινίδης  Οκτ 2011 - Δεκ 2011  Γιώργος Τουλούμης  2012 - Ιουν 2014  Νεκτάριος Καραγιαννίδης  Ιουν 2014 - Οκτ 2015  Ανδρέας Οκλαλιώτης  Οκτ 2015 - σήμερα
<div style="clear: both">

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2016-17, ο Γ.Α.Σ. Χαλκηδόνας έλαβε μέρος στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης. Ειδικότερα εντάχθηκε στο 2ο Όμιλο Βορρά τον οποίο συγκρότησαν 14 ομάδες.«Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στο ανταγωνιστικό αυτό πλαίσιο, ο σύλλογος συγκέντρωσε 21 νίκες και 5 ήττες. Ισοβάθμισε με την Α.Ε. Κομοτηνής, ωστόσο υπερίσχυσε λαμβάνοντας υπόψη τα επόμενα κριτήρια κατάταξης. Στον τελικό βαθμολογικό πίνακα η Χαλκηδόνα βρέθηκε στην 3η θέση, αποτυγχάνοντας να λάβει απευθείας εισιτήριο ανόδου στην Β' Εθνική.«Αποτελέσματα 2ου ομίλου Βορρά (26η αγ.)», άρθρο στον ιστότοπο InfoBasket.gr, 21 Μαΐου 2017. Στη συνέχεια ακολούθησε αγώνας κατάταξης μεταξύ της ομάδας και εκείνης που είχε καταλάβει την αντίστοιχη θέση στον άλλο Όμιλο Βορρά, προκειμένου να αποσαφηνιστεί η προτεραιότητα ανόδου σε περίπτωση που προέκυπταν κενές θέσεις στις ανώτερες κατηγορίες. Η Χαλκηδόνα αντιμετώπισε στη Βέροια τους Διόσκουρους Κοζάνης πετυχαίνοντας τη νίκη με σκορ 54-70.«Προβάδισμα ανόδου για Χαλκηδόνα και Φάρσαλα», άρθρο στον ιστότοπο InfoBasket.gr, 28 Μαΐου 2015. Το αποτέλεσμα αποδείχθηκε καθοριστικό, καθώς η αποχώρηση του Αιόλου Αστακού από την Α2 Εθνική χάρισε τελικά στη Χαλκηδόνα την άνοδο.«Στη Γ' εθνική ο Αίολος Αστακού, ανεβαίνουν στην Α2 ο Παπάγου και στη Β' η Χαλκηδόνα», άρθρο στον ιστότοπο InfoBasket.gr, 10 Ιουλίου 2017.

Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου Χαλκηδόνας, χωρητικότητας 200 θεατών. Πρόεδρος του διοικητικού συμβουλίου είναι ο Γιάννης Τσαλώνης και διευθυντής ο Κορνήλιος Τσαλώνης. Καθήκοντα πρώτου προπονητή διατηρεί από τον Οκτώβριο του 2015 ο Ανδρέας Οκλαλιώτης με άμεσο συνεργάτη τον Αλέξη Τσαλώνη.«Συνεχίζει ο Οκλαλιώτης στην Χαλκηδόνα», άρθρο στον ιστότοπο Tsiotras.blogspot.gr, 11 Ιουνίου 2016. Το ρόστερ της Χαλκηδόνας για την αγωνιστική περίοδο 2016-17 συνέθεσαν οι παρακάτω αθλητές:

 Γ.Α.Σ. Χαλκηδόνας - Roster 2016-17
 Αρ. Εθν. Όνοματεπώνυμο Θέση Γέννηση Ύψος     Κοτζαγιάννης, Θεόφιλος        Κουλούσιος, Παναγιώτης        Λαΐδης, Ξενοφών        Μακαλέκας, Νίκος        Μαραπίδης, Κώστας        Μαρκίδης, Σάββας        Μητζιαρίδης, Γιώργος        Μπατάκας, Χάρης (C)        Σεφερίδης, Βασίλης        Σιδηρόπουλος, Λάζαρος        Τουλούμης, Δημήτρης        Χαρτόπουλος, Δημήτρης   
 Προπονητής: Ανδρέας Οκλαλιώτης   Ενημέρωση: 2 Μαρτίου 2017

 Τμήμα πετοσφαίρισης γυναικών 

Κατά την τρέχουσα αγωνιστική περίοδο, 2016-17, ο Γ.Α.Σ. Χαλκηδόνας συμμετέχει με ομάδες Κορασίδων και Παγκορασίδων στα αντίστοιχα Πρωταθλήματα που διοργανώνει η Ε.ΠΕ.Σ. Θεσσαλονίκης.

 Παραπομπές 

 Εξωτερικοί σύνδεσμοι 

 Γ.Α.Σ. Χαλκηδόνα, επίσημο ιστολόγιο του συλλόγου.



Κατηγορία:Αθλητικοί σύλλογοι Θεσσαλονίκης
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.ΚΑ.Σ.Θ.
Κατηγορία:Σωματεία Ε.ΠΕ.Σ.Θ.
Κατηγορία:Ιδρύσεις αθλητικών συλλόγων το 1995
Κατηγορία:Ιδρύσεις ομάδων καλαθοσφαίρισης το 1995